A-benn ma vo simpl e fell din, en diviz da heul, envel "micherourien" an holl re n'int ket perc'henn war ul lodenn eus an araezioù produiñ, zoken ma ne glot ket tre gant implij boutin an termen. Gouest eo piaouer an araezioù produiñ da brenañ barregezh labour ar micherour. En ur  implijout an araezioù produiñ e produ ar micherour madoù nevez a yay dindan kerzh ar c'hevalaour. Ar c'heñver etre ar pezh a brodu ar micherour hag ar pezh a vez roet dezhañ da c'hopr eo ar poent pennañ en argerzh-mañ, an daou dra o vezañ priziet evel talvoudegezhioù gwirion. Kement ha m'eo "frank" ar gevrat labour e vez termenet ar pezh a resev ar micherour, n'eo ket gant talvoudegezh wirion ar madoù a brodu, met gant e ezhommoù bihanañ ha gant ar c'heñver etre an niver a vicherourien n'eus ezhomm ar  c'hevalaour hag an niver a vicherourien zo o klask war-lerc'h un implij. Dav eo kompren n'eo ket termenet gopr ar micherour gant talvoudegezh e brodu, n'eo ket war baper zoken.